J.P. „RAD“ d.o.o. Lukavac

Broj: 02-10-\_\_\_\_\_\_\_\_/22

Lukavac, 14.06.2022. godine

Na osnovu člana 20a. Zakona o radu FBiH („Službene novine FBiH“, broj: 26/16 i 89/18), 53. Statuta J.P. „RAD“ d.o.o. Lukavac, člana 4. Uredbe o postupku prijema u radni odnos u javnom sektoru u TK („Službene novine TK“, broj: 4/19, 4/20, 11/20 i 5/21), člana 8. Pravilnika o radu J.P. „RAD“ d.o.o. Lukavac te Odluke o potrebi prijema radnika broj: 02-10-3307/22 od 13.06.2022. godine, direktor J.P. „RAD“ d.o.o. Lukavac raspisuje

JAVNI OGLAS

za prijem radnika u radni odnos na neodređeno vrijeme

I

J.P. „RAD“ d.o.o. Lukavac raspisuje Javni oglas za prijem radnika u radni odnos sa punim radnim vremenom na neodređeno vrijeme (u daljem tekstu: Javni oglas) na radno mjesto: Vozač specijalnog komunalnog vozila u Službi za tehničke poslove - Odjel prikupljanja i odvoza komunalnog otpada i održavanja higijene grada – 4 (četiri) izvršioca.

II

Pored općih uslova predviđenih Zakonom o radu Federacije BiH, kandidati moraju ispunjavati i posebne uslove, i to:

1. SSS, III stepen stručne spreme za zanimanje: Vozač motornih vozila
2. vozačka dozvola za upravljanje motornim vozilom „C“ kategorije.

Opis poslova: vrši poslove rukovanja i upravljanja specijalnim komunalnim vozilom namjenjenim za poslove na odvozu otpada za čije vrijeme je obavezan da se pridržava propisa o bezbjednosti saobraćaja na putevima; prije početka obavljanja poslova dužan je uzeti putni i radni nalog uz obavezu pravilnog popunjavanja i vraćanja istog poslije završenog radnog vremena; manje kvarove na vozilu dužan je sam otkloniti, a o većim dužan je obavjestiti neposrednog rukovodioca; blagovremeno obavještavati neposrednog rukovodioca o godišnjim i vanrednim potrebama servisiranja motornih vozila; stara se o pravilnom utovaru, bezbjednom i propisnom transportu tereta; odgovoran je za blagovremeno i efikasno obavljanje poslova predviđenim po dnevnoj dinamici, a o svim nastalim problemima na terenu obavezan je odmah obavjestiti neposrednog rukovodioca; obavlja i druge poslove u skladu sa Pravilnikom o radu.

III

Potrebni dokumenti:

1. uredno popunjen i potpisan prijavni obrazac (preuzet sa web stranice preduzeća [www.jpradlukavac.ba](http://www.jpradlukavac.ba).) ili na protokolu preduzeća na adresi ul. Partizanski put bb, 75300 Lukavac;
2. kraća biografija - vlastoručno potpisana sa kontakt podacima (adresa, telefon, e-mail);
3. diploma o završenoj srednjoj stručnoj školi, III stepen stručne spreme za zanimanje: Vozač motornih vozila (original ili ovjerena fotokopija - datum ovjere fotokopije ne smije biti stariji od tri mjeseca računajući od dana predaje prijave na Javni oglas);
4. vozačka dozvola za upravljanje motornim vozilom „C“ kategorije (ovjerena fotokopija - datum ovjere fotokopije ne smije biti stariji od tri mjeseca računajući od dana predaje prijave na Javni oglas);
5. uvjerenje o državljanstvu, ne starije od šest mjeseci, pri čemu se navedeni rok računa od dana izdavanja uvjerenja od strane nadležnog organa do dana predaje prijave na Javni oglas, original ili ovjerena fotokopija;
6. izvod iz matične knjige rođenih (neograničeni rok važenja), original ili ovjerena fotokopija;
7. Obrazac PBA-3 - Obavještenje o mjestu prebivališta-boravišta (CIPS), ne starije od 30 dana pri čemu se navedeni rok računa od dana izdavanja uvjerenja od strane nadležnog organa do dana predaje prijave na Javni oglas, original ili ovjerena fotokopija;
8. potvrdu/uvjerenje kojim se dokazuje prednost pri zapošljavanju (za kandidate koji imaju prioritet u zapošljavanju po posebnom propisima), original ili ovjerena fotokopija - datum ovjere fotokopije ne smije biti stariji od tri mjeseca računajući od dana predaje prijave na Javni oglas.

Komisija za izbor kandidata za prijem u radni odnos zadržava pravo provjere svih podataka iz izjava i drugih dokumenata kandidata.

IV

Izabrani kandidat dužan je prije stupanja na rad priložiti Uvjerenje o zdravstvenoj sposobnosti - Ljekarsko uvjerenje nadležne zdravstvene ustanove kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta za koje je raspisan Javni oglas.

V

Sa svim kandidatima koji ispunjavaju opšte i posebne uslove Javnog oglasa i koji blagovremeno dostave svu dokumentaciju kako je traženo Javnim oglasom, biće održan usmeni ispit, o čemu će kandidati biti pismeno obavješteni.

VI

Radni odnos zasniva se na neodređeno vrijeme.

Nije predviđeno ugovaranje probnog rada.

VII

Ovaj Javni oglas objavit će se u dnevnom listu „Oslobođenje“ i na web stranici J.P. „RAD“ d.o.o. Lukavac [www.jpradlukavac.ba](http://www.jpradlukavac.ba).

Rok za podnošenje prijava na Javni oglas je 8 (osam) dana počev od narednog dana od dana objave u dnevnom listu „Oslobođenje“.

VIII

Prilikom izbora kandidata prednost će imati kandidati koji po posebnom zakonu imaju prioritet u zapošljavanju. Prioritet u zapošljavanju kandidati dokazuju odgovarajućim propisanim dokumentirna (potvrda, uvjerenje i sl.) koje prilažu uz prijavu na Javni oglas, pozivajući se na poseban zakon po kojem imaju prednost.

IX

Za prijavu na Javni oglas potrebno je popunjen PRIJAVNI OBRAZAC sa dokazima o ispunjavanju uslova iz Javnog oglasa dostaviti u zatvorenoj koverti lično na protokol preduzeća ili putem pošte na adresu: J.P. „RAD“ d.o.o. Lukavac, Partizanski put bb, 75300 Lukavac, sa naznakom "Prijava na Javni oglas za prijem u radni odnos na radno mjesto: Vozač specijalnog komunalnog vozila“.

Nepotpune, neblagovremene i neuredne prijave neće se uzeti u razmatranje.

D I R E K T O R

J.P. „RAD“ d.o.o. Lukavac

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Muminović Fuad, dipl.maš.ing.